Sasnava
Sasnava on alev Leedus Marijampolė omavalitsuses, Sasnava valla halduskeskus. Alev asub Sasna jõe kaldal. Alevis on keskkool ja raamatukogu. Vaatamisväärsuseks on aastal 1938 valminud uusgooti stiilis katoliku kirik. Keskajal asus alevi juures sillakoht. Esimene asustus tekkis sinna alles XVIII sajandi teisel poolel. Aastal 1817 ehitasid mariaanid sinna kabeli, mille asemele rajati aastal 1906 kirik. Aastal 1938 valmis selle asemele uus kirik, vana hoone viidi aga Leedu vabaõhumuuseumisse. Asulast sai alev aastal 2002.